Rijeka, 15. prosinca 2020.g.

**OBJAVA ZA MEDIJE**

**U POSLJEDNJEM TJEDNU „FIUME FANTASTKE“**

**ČAK PET STRUČNIH VODSTAVA ZA PUBLIKU**

**Posljednji je tjedan izložbe „Fiume Fantastika: Fenomeni grada“ koja se, u sklopu programa Rijeke 2020 – Europske prijestolnice kulture, do nedjelje 20. prosinca 2020.g. može razgledati u Exportu na Delti.   
Izložbu koja priča priču o fantastičnostima Rijeke kroz tri je mjeseca vidjelo više od 6 tisuća ljudi, od čega čak 500-tinjak virtualnih posjetitelja, a održano je i više od 120 grupnih stručnih vodstava. U posljednjem tjednu, zbog velikog interesa, organizira se još pet stručnih vodstava „Fiume Fantastikom“ - u četvrtak u dva termina te u petak, subotu i nedjelju.**

**U četvrtak 17. prosinca u terminima u 17.00 i 18.30 sati** izložbom će publiku provesti glavni kustos Idis Turato. **U petak 18. prosinca u 17.00 sati** publiku vodi producent izložbe i član kustoskog tima Renato Stanković. **U subotu, 19. prosinca u 11.00 sati** vodstvo će održati autorica postava i arhitekture izložbe te članica kustoskog tima Ida Križaj Leko, dok će **u nedjelju, 20. prosinca u 17.00 sati** publiku voditi producentica izložbe i članica kustoskog tima Morana Matković.

**Prijava za sudjelovanje na vodstvu u odabranom terminu je obavezna zbog ograničenog broja sudionika po grupi, a prijave se šalju na e-mail** [**info@deltalab.hr**](mailto:info@deltalab.hr)**.   
Svi se posjetitelji pozivaju na poštivanje mjera: pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

Podsjetimo, **pojedinačna cijena ulaznice za izložbu „Fiume Fantastika: Fenomeni grada“ je** **30 kuna**.

**Ulaz je slobodan** za djecu do 7 godina, te nezaposlene i umirovljenike, uz predočenje važećih dokumenata. Djeca i mladi do 18 godina, studenti, zaposlenici Sveučilišta u Rijeci te članovi umjetničkih i arhitektonskih strukovnih udruga i organizacija, uz predočenje važećih dokumenata, ostvaruju **popust od 50%** na pojedinačnu ulaznicu.   
**Radno vrijeme izložbe je četvrtkom i petkom od 15.00 do 20.00 sati te subotom i nedjeljom između 11.00 i 20.00 sati.**

„Fiume Fantastika: Fenomeni grada“ središnja je izložba programskog pravca Slatko i slano realizirana u sklopu projekta Rijeka 2020 - Europska prijestolnica kulture, a cjelokupnu produkciju i istraživanje vodio je tim stručnjaka i istraživača okupljenih u DeltaLab - Centar za urbanu tranziciju, arhitekturu i urbanizam pri Sveučilištu u Rijeci. Izložba postavljena u Exportdrvu predstavila se i kao novo urbano čvorište i kao iskustveno-spoznajni prostor koji priča i tumači povijest modernog urbanog razvoja Rijeke i njezine regije prateći utjecaje ekonomskih, političkih i društvenih procesa na arhitekturu grada. Slobodno kombinirajući problemske teme i izlagačke žanrove, izložba je kroz kustoski koncept raspoznala i obrazložila urbane fenomene na preklapanjima društvenih i arhitektonskih projekata.

Unaprijed zahvaljujem na objavi.

Lena Stojiljković, Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu), Mob: +385 91 612 63 42